pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ ลงพื้นที่ติดตามการตรวจคัดกรองแรงงานไทยเดินทางกลับประเทศและการดำเนินงานของศูนย์ปฏิบัติการภาวะฉุกเฉิน (EOC) ท่าอากาศยานสุวรรณภูมิ
วันพุธที่ 15 เมษายน 2563
รมต. นร. นายเทวัญ ฯ ลงพื้นที่ติดตามการตรวจคัดกรองแรงงานไทยเดินทางกลับประเทศและการดําเนินงานของศูนย์ปฏิบัติการภาวะฉุกเฉิน (EOC) ท่าอากาศยานสุวรรณภูมิ
นายเทวัญ ลิปตพัลลภ รัฐมนตรีประจําสํานักนายกรัฐมนตรี ลงพื้นที่ติดตามการตรวจคัดกรองแรงงานไทยเดินทางกลับประเทศและการดําเนินงานของศูนย์ปฏิบัติการภาวะฉุกเฉิน (EOC) ท่าอากาศยานสุวรรณภูมิ
เมื่อคืนที่ผ่านมา (14 เมษายน 2563) เวลา 21.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วยนายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี ลงพื้นที่ท่าอากาศยานสุวรรณภูมิ เพื่อติดตามการดําเนินงานของศูนย์ปฏิบัติการภาวะฉุกเฉิน (EOC) โดยมี พลเอก ปริพัฒน์ ผลาสินธุ์ รองเสนาธิการทหาร เป็นผู้บัญชาการเหตุการณ์ พร้อมคณะให้การต้อนรับและบรรยายสรุปสถานการณ์และการดําเนินงานของศูนย์ภายหลังที่มีการจัดตั้งเมื่อวันที่ 4 เมษายน 2563 ที่ผ่านมา
ศูนย์ปฏิบัติการภาวะฉุกเฉิน(EOC) จัดตั้งขึ้นเพื่อให้เกิดการบูรณาการและประสานงานอย่างมีประสิทธิภาพในการปฏิบัติงานร่วมกับศูนย์ปฏิบัติการแก้ไขสถานการณ์ฉุกเฉินด้านความมั่นคงท่าอากาศยาน รวมทั้งดําเนินการอื่น ๆ ตามที่นายกรัฐมนตรีและรัฐมนตรีมอบหมาย มีภารกิจในการอํานวยการ ประสานงาน กํากับดูแล และให้การสนับสนุนช่วยเหลือการปฏิบัติส่วน ราชการที่เกี่ยวข้อง ในการคัดกรองผู้เดินทางเข้าประเทศที่ผ่านเข้ามาคัดกรองตามระบบ ตรวจคนเข้าเมือง และกระทรวงสาธารณสุข วางแผนระบบความคุม ติดตาม การเคลื่อนย้าย การระวังป้องกัน การรวบรวมและคัดแยกผู้เดินทางขึ้นยานพาหนะไปส่งยังสถานที่ควบคุมเพื่อสังเกตอาการของรัฐ รวมถึงการประสานงานและประชาสัมพันธ์ ทําความเข้าใจกับผู้เดินทางและ ประชาชน การป้องปราม ยับยั้งการก่อเหตุ รวมทั้งปฏิบัติการตอบโต้ สถานการณ์เมื่อจําเป็น รวมถึงการปฏิบัติการอื่น ๆ
โดยการลงพื้นที่ครั้งนี้ รัฐมนตรีประจําสํานักนายกรัฐมนตรี ได้ร่วมสังเกตการณ์การปฏิบัติหน้าที่ของเจ้าหน้าที่คัดกรองกลุ่มแรงงานไทย ที่เดินทางมาจากสาธารณรัฐเกาหลีใต้ โดยสายการบิน Jeju Air เที่ยวบินที่ 7C2201 เดินทางถึงท่าอากาศยานสุวรรณภูมิเวลา 21.40 น. จํานวน 135 คน ซึ่งผู้โดยสารทุกคนต้องผ่านขั้นตอนการตรวจคนเข้าเมือง รวมถึงระบบคัดกรองด้านสุขภาพ (Health Control) จนกระทั่งผ่านกระบวนการคัดกรองของศุลกากร
รัฐมนตรีประจําสํานักนายกรัฐมนตรี เปิดเผยว่า กลุ่มคนไทยที่เดินทางเข้าประเทศทุกกลุ่ม ต้องเข้าสู่กระบวนการ State Quarantine ที่รัฐกําหนด สําหรับกลุ่มแรงงานไทย จํานวน 135 ที่เพิ่งเดินทางมาถึงท่าอากาศยานสุวรรณภูมิ เมื่อผ่านการตรวจสอบครบถ้วนตามมาตรฐานของศูนย์ EOC แล้ว ภาครัฐได้จัดรถบัสโดยสารบริการไปยังสถานที่ State Quarantine โดยต้องผ่านกระบวนการทําลายล้างพิษให้กับผู้เดินทางและสัมภาระก่อนขึ้นรถ เมื่อไปถึงที่พักแล้ว จะมีเจ้าหน้าที่จากกระทรวงสาธารณสุขตรวจคัดกรองอีกครั้ง ก่อนแยกย้ายเข้าห้องพักโดยจัดให้พักห้องละ 1 คน หรือท่านใดประสงค์จะเข้าพักด้วยกันก็ต้องกรอกเอกสารยืนยันให้เจ้าหน้าที่ ขณะเดียวกัน เจ้าหน้าที่ที่ผ่านการปฏิบัติงานคัดกรองผู้โดยสารในท่าอากาศยานทุกแห่ง จะต้องเข้ากระบวนการทําลายล้างพิษก่อนเดินทางกลับหรือเริ่มปฏิบัติงานครั้งต่อไป
..........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พักชำระหนี้ลูกค้า ธก.ส. เป็นเวลา 1 ปี
วันอาทิตย์ที่ 10 พฤษภาคม 2563
พักชําระหนี้ลูกค้า ธก.ส. เป็นเวลา 1 ปี
วันศุกร์ที่ 8 พฤษภาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ธนาคารเพื่อการเกษตรและสหกรณ์การเกษตร หรือ ธ.ก.ส. ออกมาตรการช่วยเหลือเกษตรกรที่เป็นลูกค้าของธนาคาร ซึ่งได้รับผลกระทบจากภัยธรรมชาติและการระบาดของโรคโควิด-19 โดยพักชําระหนี้ต้นเงินและดอกเบี้ยเงินกู้ ที่ถึงกําหนดชําระตั้งแต่งวดเดือนเม.ย. 63 – งวดเดือนมี.ค. 64 เป็นเวลา 1 ปี โดยอัตโนมัติ ครอบคลุมทั้งบุคคล ผู้ประกอบการ กลุ่มเกษตรกร สหกรณ์ กองทุนหมู่บ้านและชุมชนเมือง ราว 3,300,000 ราย นอกจากนี้ ยังมีมาตรการช่วยเหลือก่อนหน้านี้ เช่น ขยายระยะเวลาชําระหนี้ ลดอัตราดอกเบี้ย ปลอดชําระต้นเงินใน 3 ปีแรก ให้กับลูกหนี้ปกติ และลูกหนี้ NPL ให้สินเชื่ออัตราดอกเบี้ยผ่อนปรนและสินเชื่อฉุกเฉิน เพื่อบรรเทาภาระค่าใช้จ่ายจําเป็นในครัวเรือน และเป็นเงินทุนหมุนเวียนประกอบอาชีพ เป็นต้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมต.อุตตมฯ ร่วมคณะนายกรัฐมนตรี เยี่ยมชมการดำเนินงานของศูนย์เรียนรู้ผักอินทรีย์เมืองธรรมเกษตรไร่ภูตะวัน ออร์แกนิคฟาร์ม บ้านหนองเม็ก จ.อำนาจเจริญ
วันจันทร์ที่ 23 กรกฎาคม 2561
รมต.อุตตมฯ ร่วมคณะนายกรัฐมนตรี เยี่ยมชมการดําเนินงานของศูนย์เรียนรู้ผักอินทรีย์เมืองธรรมเกษตรไร่ภูตะวัน ออร์แกนิคฟาร์ม บ้านหนองเม็ก จ.อํานาจเจริญ
รมต.อุตตมฯ ร่วมคณะนายกรัฐมนตรี เยี่ยมชมการดําเนินงานของศูนย์เรียนรู้ผักอินทรีย์เมืองธรรมเกษตรไร่ภูตะวัน ออร์แกนิคฟาร์ม บ้านหนองเม็ก จ.อํานาจเจริญ
จ. อํานาจเจริญ : วันนี้ (23 กรกฎาคม 2561) เวลา 09.00 น. นายอุตตม สาวนายน รัฐมนตรีว่าการกระทรวงอุตสาหกรรม ร่วมคณะนายกรัฐมนตรี (พลเอกประยุทธ์ จันทร์โอชา) เยี่ยมชมการดําเนินงานของศูนย์เรียนรู้ผักอินทรีย์เมืองธรรมเกษตรไร่ภูตะวัน ออร์แกนิคฟาร์ม บ้านหนองเม็ก จ.อํานาจเจริญ โดยได้รับฟังการบรรยายสรุปผลการดําเนินงานของศูนย์เรียนรู้ผักอินทรีย์ฯ พร้อมเยี่ยมชมกระบวนการผลิตและการดําเนินธุรกิจภายใต้แบรนด์ “ไร่ภูตะวัน ออร์แกนิคฟาร์ม” โดยมีนายสุวินัย ต่อศิริสุข เลขานุการรัฐมนตรีว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม นายทองชัย ชวลิตพิเชฐ รองปลัดกระทรวงอุตสาหกรรม นายสุรพล ชามาตย์ หัวหน้าผู้ตรวจราชการกระทรวงอุตสาหกรรม ร่วมคณะ
ศูนย์เรียนรู้ผักอินทรีย์เมืองธรรมเกษตร ไร่ภูตะวัน ออร์แกนิคฟาร์ม เป็นต้นแบบหมู่บ้านผักอินทรีย์ของจังหวัดที่ส่งเสริมให้เกษตรกรในชุมชนหันมาปลูกผักอินทรีย์และรวบรวมผลผลิตจากสมาชิกส่งขายตลาด "ใช้แนวทางการตลาดนําการผลิต” ด้วยการทําแปลงปลูกผักเชิงพาณิชย์ วางแผนการผลิตอย่างเป็นระบบ ให้มีผลผลิตป้อนเข้าสู่ตลาดได้ตลอดทั้งปี สินค้าปัจจุบัน “ไร่ภูตะวัน ออร์แกนิค ฟาร์ม” มีผักสลัดอินทรีย์ เป็นสินค้าหลักของกลุ่ม มีสมาชิกลูกไร่ที่ปลูกผักอินทรีย์รวมกันประมาณ 100 ไร่ โดยเน้นปลูกพืชผักอินทรีย์ในโรงเรือนระบบปิดเรียกว่า “โรงเรือนกรีนเฮ้าส์” มีหลังคาและมุ้งกันแมลง
รัฐบาลไทย-ข่าวทำเนียบรัฐบาล-รมต.นร.สุวพันธุ์ฯ เป็นประธานการประชุมคณะกรรมการข้อมูลข่าวสารของราชการ ครั้งที่ 2/2561
วันพุธที่ 16 พฤษภาคม 2561
รมต.นร.สุวพันธุ์ฯ เป็นประธานการประชุมคณะกรรมการข้อมูลข่าวสารของราชการ ครั้งที่ 2/2561
ประชุมรับทราบการรายงานผลการจัดตั้งศูนย์ข้อมูลข่าวสารของหน่วยงานรัฐในส่วนภูมิภาค
ซึ่งสอดคล้องกับตัวชี้วัดตามมาตรการปรับปรุงประสิทธิภาพในการปฏิบัติราชการประจําปีงบประมาณ พ.ศ. 2561
วันนี้ (16 พฤษภาคม 2561) เวลา 13.30 น. ณ ห้องประชุม 109 อาคารสํานักงานปลัดสํานักนายกรัฐมนตรี ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมคณะกรรมการข้อมูลข่าวสารของราชการ ครั้งที่ 2/2561 ซึ่งสรุปสาระสําคัญดังนี้
ที่ประชุมรับทราบการรายงานผลการจัดตั้งศูนย์ข้อมูลข่าวสารของหน่วยงานภาครัฐในส่วนภูมิภาค ซึ่งสอดคล้องกับตัวชี้วัดตามมาตรการปรับปรุงประสิทธิภาพในการปฏิบัติราชการประจําปีงบประมาณ พ.ศ. 2561 ของสํานักงานคณะกรรมการข้อมูลข่าวสารของราชการ เรื่อง ระดับความสําเร็จของการดําเนินงานจัดตั้งศูนย์ข้อมูลข่าวสารของราชการ โดยเร่งรัดให้สํานักงานจังหวัดและอําเภอทุกแห่งทั่วประเทศรายงานผลการจัดตั้งศูนย์ข้อมูลข่าวสารของราชการและผลการประเมินตนเองตามเกณฑ์การประเมินศูนย์ข้อมูลข่าวสารของราชการทางอิเล็กทรอนิกส์ (เกณฑ์มาตรฐาน) ซึ่งกําหนดให้รายงานผลภายในเดือนมิถุนายน 2561
..................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.อุตฯ จัดสัมมนาเชิงปฏิบัติการเพื่อจัดทำและกำหนดนโยบายด้านข้อมูลเพื่อเพิ่มประสิทธิภาพในการบริหารจัดการ
วันพฤหัสบดีที่ 2 กรกฎาคม 2563
ก.อุตฯ จัดสัมมนาเชิงปฏิบัติการเพื่อจัดทําและกําหนดนโยบายด้านข้อมูลเพื่อเพิ่มประสิทธิภาพในการบริหารจัดการ
ก.อุตฯ จัดสัมมนาเชิงปฏิบัติการเพื่อจัดทําและกําหนดนโยบายด้านข้อมูลเพื่อเพิ่มประสิทธิภาพในการบริหารจัดการ
วันนี้ (2 กรกฎาคม 2563) นายกอบชัย สังสิทธิสวัสดิ์ ปลัดกระกระทรวงอุตสาหกรรม เป็นประธานเปิดการสัมมนาเชิงปฏิบัติการสําหรับผู้บริหารระดับสูงของกระทรวงอุตสาหกรรม เรื่องการกําหนดนโยบายด้านข้อมูลของกระทรวงอุตสาหกรรม (Data-driven Decision for Executives) เพื่อศึกษาวิเคราะห์ข้อมูลขนาดใหญ่ (Big Data) ให้สามารถนํามาพัฒนาใช้ประโยชน์ในการตัดสินใจเชิงยุทธศาสตร์และนโยบายของกระทรวงอุตสาหกรรม พร้อมเพิ่มประสิทธิภาพในการบริหารจัดการข้อมูล โดยมีนายสุรพล ชามาตย์ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วยผู้บริหารระดับสูง ข้าราชการ และเจ้าหน้าที่ที่เกี่ยวข้อง เข้าร่วมสัมมนา ณ ห้องประชุม อก. 1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกรัฐมนตรีสั่งการหน่วยงานที่เกี่ยวข้องเพิ่มมาตรการป้องกันการใช้สารพาราควอต เน้นย้ำให้เกิดความปลอดภัยต่อชีวิต ไม่ให้เกษตรกรใช้สารเคมีมากเกินไป
วันอังคารที่ 30 มกราคม 2561
นายกรัฐมนตรีสั่งการหน่วยงานที่เกี่ยวข้องเพิ่มมาตรการป้องกันการใช้สารพาราควอต เน้นย้ําให้เกิดความปลอดภัยต่อชีวิต ไม่ให้เกษตรกรใช้สารเคมีมากเกินไป
นายกรัฐมนตรีสั่งการหน่วยงานที่เกี่ยวข้องเพิ่มมาตรการป้องกันการใช้สารพาราควอต เน้นย้ําให้เกิดความปลอดภัยต่อชีวิต ไม่ให้เกษตรกรใช้สารเคมีมากเกินไป
วันนี้ (30 มกราคม 2560) เวลา 13.50 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีที่ประชุมคณะกรรมการขับเคลื่อนปัญหาการใช้สารเคมีป้องกันกําจัดศัตรูพืชที่มีความเสี่ยงสูง ครั้งที่ 4/2560 มีมติให้ยกเลิกการใช้สารเคมีพาราควอต ซึ่งถูกกําหนดเป็นวัตถุอันตราย และระหว่างนี้จะไม่อนุญาตให้มีการขึ้นทะเบียนเพิ่ม ไม่ต่ออายุทะเบียนว่า ได้สั่งการให้กระทรวงเกษตรและสกรณ์ กระทรวงพาณิชย์ และหน่วยงานที่เกี่ยวข้องไปศึกษาหารือถึงผลกระทบเกี่ยวกับการใช้สารดังกล่าวแล้ว ทั้งนี้ ต้องรับฟังเสียงจากภาคเกษตรกรด้วย เพราะเกษตรกรยังมีปัญหาเรื่องการกําจัดวัชพืช ซึ่งยังมีความจําเป็นต้องใช้สารดังกล่าวในการกําจัดวัชพืชอยู่ โดยได้มอบหมายให้หน่วยงานที่เกี่ยวข้องไปศึกษาว่าจะทําอย่างไรให้เกิดความปลอดภัย ไม่ให้เกษตรกรใช้สารเคมีมากเกินไป พร้อมกับสั่งการให้เร่งสร้างความเข้าใจต่อเกษตรกร และเพิ่มมาตรการการป้องกันการใช้สารพาราควอต รวมถึงหาวิธีการถ้าไม่มีการนําเข้าสารดังกล่าว จะลดการใช้สารอย่างไร
-------------------------------------
รัฐบาลไทย-ข่าวทำเนียบรัฐบาล-SME Development Bank ยกทัพสินเชื่อวงเงินรวมกว่า 4 หมื่นล้านบาทในงาน SME REVOLUTION เปิดบูธให้บริการครบวงจรตอบโจทย์ทุกมิติ เพื่อผู้ประกอบการยุค 4.0 ณ ศูนย์การประชุมแห่งชาติสิริกิติ์
วันพุธที่ 8 มีนาคม 2560
SME Development Bank ยกทัพสินเชื่อวงเงินรวมกว่า 4 หมื่นล้านบาทในงาน SME REVOLUTION เปิดบูธให้บริการครบวงจรตอบโจทย์ทุกมิติ เพื่อผู้ประกอบการยุค 4.0 ณ ศูนย์การประชุมแห่งชาติสิริกิติ์
SME Development Bank ยกทัพสินเชื่อวงเงินรวมกว่า 4 หมื่นล้านบาทในงาน SME REVOLUTION เปิดบูธให้บริการครบวงจรตอบโจทย์ทุกมิติ เพื่อผู้ประกอบการยุค 4.0 ณ ศูนย์การประชุมแห่งชาติสิริกิติ์
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) ร่วมเปิดบูธในงาน“SME REVOLUTION เส้นทางสายโอกาสเอสเอ็มอี 4.0” ระหว่างวันที่ 10 – 12 มีนาคม 2560 ณ ห้องเพลนารี ฮอลล์ 1-3 ศูนย์การประชุมแห่งชาติสิริกิติ์ ธนาคารพร้อมนําสินเชื่อและบริการแบบครบเครื่องเรื่องเงินทุน เพื่อตอบโจทย์ความต้องการของผู้ประกอบการทุกมิติ ทั้งด้านการเงินการร่วมลงทุน นวัตกรรม และการตลาด พร้อมพัฒนาขับเคลื่อนพลิกโฉม SME ตามแนวประชารัฐสู่ยุค 4.0 โดยคาดว่าจะมีวงเงินสินเชื่อสะพัดกว่า 4 หมื่นล้านบาท อาทิ สินเชื่อ SMART SMEs บัญชีเดียว สนับสนุนเงินทุนหมุนเวียนแก่ SMEs ที่เป็นนิติบุคคล สินเชื่อแฟคตอริ่ง สนับสนุนเครดิตการค้าทั้งภาครัฐและเอกชน สินเชื่อดอกเบี้ยต่ํา (Soft Loan) สนับสนุนเงินทุนปรับเปลี่ยนเครื่องจักรใหม่เพื่อเพิ่มประสิทธิภาพการผลิต และกองทุนร่วมลงทุนในกิจการ SMEs ที่ธนาคารพร้อมสนับสนุน ร่วมลงทุน เพิ่มขีดความสามารถในการแข่งขัน บริการจัดเสวนา ฟรี! จากกูรูแนวหน้ายุค 4.0 โดยภายในงานผู้ประกอบการที่เข้าร่วมงานยังจะได้รับประโยชน์และสิทธิพิเศษ พร้อมลุ้นรับรางวัลสมนาคุณอีกมากมาย
ผู้ที่สนใจข่าวสารหรือกิจกรรมต่างๆ ของธนาคาร สามารถติดตามผ่านช่องทาง Facebook.com : ธนาคารพัฒนาวิสาหกิจขนาดกลางและขนาดย่อมแห่งประเทศไทย หรือ Call Center 1357
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการฝ่ายสื่อสารองค์กรและกิจกรรมเพื่อสังคม โทร. 085-980-7861 หรือ 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ครม. อนุมัติเพิ่มเงินค่าทำศพให้ผู้ประกันตน
วันจันทร์ที่ 3 กุมภาพันธ์ 2563
ครม. อนุมัติเพิ่มเงินค่าทําศพให้ผู้ประกันตน
วันอาทิตย์ที่ 2 กุมภาพันธ์ 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. อนุมัติเพิ่มประโยชน์ทดแทนเงินค่าทําศพ กรณีที่ผู้ประกันตนซึ่งเป็นลูกจ้างตามมาตรา 33 และผู้เคยเป็นผู้ประกันตนตามมาตรา 33 และประสงค์จะเป็นผู้ประกันตนต่อ ตามมาตรา 39 ถึงแก่ความตาย โดยจ่ายให้แก่ผู้มีสิทธิรับประโยชน์ตามกฎหมาย คือ บิดา มารดา สามีหรือภรรยา และบุตรของผู้ประกันตน หรือผู้จัดการศพ จากเดิมกําหนดไว้ 40,000 บาท ปรับเพิ่มเป็น 50,000 บาท เพื่อให้สอดคล้องกับเศรษฐกิจในปัจจุบัน และช่วยสร้างหลักประกันให้กับผู้ประกันตนว่าจะได้รับความคุ้มครองจากภาครัฐมากขึ้น สําหรับผู้ที่ต้องการสอบถามข้อมูลเพิ่มเติม ติดต่อได้ที่สํานักงานประกันสังคมกรุงเทพมหานครพื้นที่ทั้ง 12 แห่ง และสํานักงานประกันสังคมจังหวัด หรือโทร.สายด่วน 1506
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ. ตั้งเป้าให้ไทยเป็นผู้นำการส่งออกสมุนไพรในอาเซียนภายในปี 2564
วันจันทร์ที่ 26 พฤศจิกายน 2561
สธ. ตั้งเป้าให้ไทยเป็นผู้นําการส่งออกสมุนไพรในอาเซียนภายในปี 2564
กระทรวงสาธารณสุข เปิดเวทีให้ผู้ประกอบการสมุนไพรและผู้วิจัยทั้งในและต่างประเทศได้พบกันพัฒนา คุณภาพมาตรฐานวัตถุดิบ สารสกัดสมุนไพรไทยครบวงจร ตั้งเป้าให้ประเทศไทยส่งออกวัตถุดิบสมุนไพรคุณภาพและผลิตภัณฑ์สมุนไพรชั้นนําของภูมิภาคอาเซียน ภายในปี พ.ศ. 2564
กระทรวงสาธารณสุข เปิดเวทีให้ผู้ประกอบการสมุนไพรและผู้วิจัยทั้งในและต่างประเทศได้พบกันพัฒนา คุณภาพมาตรฐานวัตถุดิบ สารสกัดสมุนไพรไทยครบวงจร ตั้งเป้าให้ประเทศไทยส่งออกวัตถุดิบสมุนไพรคุณภาพและผลิตภัณฑ์สมุนไพรชั้นนําของภูมิภาคอาเซียน ภายในปี พ.ศ. 2564
วันนี้ (26 พฤศจิกายน 2561) ที่โรงแรมปทุมวัน ปริ๊นเซส กทม. นายแพทย์ประพนธ์ ตั้งศรีเกียรติกุล รองปลัดกระทรวงสาธารณสุข เป็นประธานเปิดการประชุมวิชาการสมุนไพรแห่งชาติ ครั้งที่ 2 ภายใต้หัวข้อ “สารสกัดและการควบคุมคุณภาพสมุนไพร : ความท้าทายของอุตสาหกรรมสมุนไพรไทย” โดยมีผู้บริหารภาครัฐและภาคเอกชน ผู้ประกอบการด้านสมุนไพร นักวิชาการ และผู้เชี่ยวชาญด้านสมุนไพร คณาจารย์จากมหาวิทยาลัย คณะวิทยากรผู้เชี่ยวชาญด้านสารสกัดสมุนไพรทั้งในและต่างประเทศ จํานวน 400 คนเข้าร่วมประชุม
นายแพทย์ประพนธ์กล่าวว่า ปัจจุบันตลาดสมุนไพรในโลกมีมูลค่ารวมกันประมาณ 91,800 ล้านดอลลาร์สหรัฐ หรือประมาณ 3 ล้านล้านบาท มีอัตราการขยายตัวของการบริโภคผลิตภัณฑ์สมุนไพรในแต่ละประเภทอยู่ที่ร้อยละ 3-12 ซึ่งกลุ่มสินค้าที่มีศักยภาพมากที่สุดในตลาดสมุนไพร ได้แก่ อาหารเสริม และเวชสําอาง ไทยถูกจัดอันดับเป็นประเทศที่มีอัตราการเติบโตด้านการบริโภคสมุนไพรสูงเป็นลําดับที่ 8 ของโลก
กระทรวงสาธารณสุขได้รับมอบหมายจากรัฐบาลให้เป็นแกนกลางร่วมกับหน่วยงานที่เกี่ยวข้อง พัฒนาพืชสมุนไพรไทยให้สามารถใช้ประโยชน์ได้อย่างมีประสิทธิภาพ เป็นที่ยอมรับ สร้างรายได้สร้างเศรษฐกิจประเทศ โดยตั้งเป้าส่งออกวัตถุดิบสมุนไพรคุณภาพและผลิตภัณฑ์สมุนไพรชั้นนําของภูมิภาคอาเซียนภายในปี 2564 และสามารถสร้างมูลค่าของวัตถุดิบสมุนไพรและผลิตภัณฑ์สมุนไพรภายในประเทศเพิ่มขึ้นจาก 1.8 แสนล้านบาท เป็น 3.6 แสนล้านบาท ซึ่งในปี 2560 ได้คัดเลือกให้กระชายดํา ขมิ้นชัน บัวบก และไพล เป็นสมุนไพรเชิงเศรษฐกิจต่อยอดผลิตหลายรูปแบบทั้งเวชสําอาง อาหารเสริม เครื่องดื่ม ทําให้ตลาดสมุนไพรของประเทศโตขึ้นกว่าร้อยละ 30 ส่งออกสมุนไพรและสารสกัดปีละกว่า 1,000 ล้านบาท และมีแนวโน้มการขยายตัวที่ดีในเชิงเศรษฐกิจ
ด้านนายแพทย์ปราโมทย์ เสถียรรัตน์ รองอธิบดีกรมการแพทย์แผนไทยและการแพทย์ทางเลือก กล่าวว่า การจัดงานประชุมวิชาการสมุนไพรแห่งชาติ ปี 2561 เป็นการเปิดโอกาสให้นักวิจัยได้พบกับผู้ประกอบการด้านสมุนไพร เพื่อพัฒนาขีดความสามารถ แลกเปลี่ยนเรียนรู้การควบคุมคุณภาพและมาตรฐานของวัตถุดิบและสารสกัดจากสมุนไพร พัฒนาวิชาการ การวิจัย และนวัตกรรมด้านสารสกัดสมุนไพรไทย ตลอดจนวางแผนพัฒนาด้านคุณภาพและมาตรฐานของวัตถุดิบและสารสกัดจากสมุนไพรไทย การประชุมครั้งนี้จัดขึ้นระหว่างวันที่ 26 – 27 พฤศจิกายน 2561 เป็นความร่วมมือระหว่างกระทรวงสาธารณสุขกับจุฬาลงกรณ์มหาวิทยาลัยโดยคณะเภสัชศาสตร์ มีการบรรยายพิเศษเรื่อง ทิศทางการพัฒนาสมุนไพรเพื่อเศรษฐกิจ การเสวนา เรื่องมาตรฐานสารสกัดสมุนไพร Product Champions : ศักยภาพในการแข่งขันของประเทศ ตลอดจนการนําเสนองานวิจัยการปรับปรุงคุณภาพของสมุนไพรผลิตภัณฑ์ : ประเทศในกลุ่มอาเซียน ได้แก่ ประเทศไทย เวียดนาม มาเลเซีย อินโดนีเซีย เกาหลีใต้ การพัฒนาตํารายาสมุนไพรจีน เป็นต้น
************************* 26 พฤศจิกายน 2561
รัฐบาลไทย-ข่าวทำเนียบรัฐบาล-การบินไทยเสิร์ฟขนมไทยและขนมหวานเมนูพิเศษฉลองวันแม่แห่งชาติ
วันศุกร์ที่ 11 สิงหาคม 2560
การบินไทยเสิร์ฟขนมไทยและขนมหวานเมนูพิเศษฉลองวันแม่แห่งชาติ
บริษัท การบินไทย จํากัด (มหาชน) ร่วมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา และร่วมเฉลิมฉลองวันแม่แห่งชาติ ประจําปี 2560
โดยจัดขนมไทยและขนมหวานเมนูพิเศษที่ได้รับการสร้างสรรค์อย่างพิถีพิถันจากเชฟของครัวการบินไทย มอบให้ผู้โดยสารในเที่ยวบินระหว่างประเทศที่เดินทางในวันที่ 12 สิงหาคม 2560 โดยให้บริการทุกเที่ยวบินขาออกจากกรุงเทพฯ เฉพาะมื้อกลางวันและมื้อเย็น สําหรับผู้โดยสารชั้นหนึ่งให้บริการด้วยขนมบุหลันดั้นเมฆ ทาร์ตมะพร้าวกับซอสกะทิอัญชัน และขนมไข่มุกดา ให้บริการผู้โดยสารชั้นธุรกิจด้วยทาร์ตมะพร้าว และขนมไข่มุกดา ส่วนผู้โดยสารชั้นประหยัดจะได้รับบริการทาร์ตมะพร้าว
ทั้งนี้ ผู้โดยสารสามารถดูรายละเอียดตารางบินพร้อมทั้งสํารองที่นั่งและออกบัตรโดยสารได้ที่เว็บไซต์ thaiairways.com หรือ สํานักงานขายการบินไทยและตัวแทนจําหน่ายทั่วประเทศ หรือ THAI Contact Center (02) 356-1111 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-ปลัดสธ. เตือนประชาชนดูแลสุขภาพ ระวังโรคที่มากับน้ำท่วม
วันจันทร์ที่ 6 สิงหาคม 2561
ปลัดสธ. เตือนประชาชนดูแลสุขภาพ ระวังโรคที่มากับน้ําท่วม
ปลัดกระทรวงสาธารณสุข เตือนประชาชนดูแลสุขภาพ ระวังโรคและภัยสุขภาพที่มากับน้ําท่วม โดยเฉพาะไฟฟ้าดูด การจมน้ําเสียชีวิต และถูกสัตว์มีพิษกัด ส่วนกลางสํารองยาและเวชภัณฑ์สนับสนุนจังหวัด 2 แสนชุด
ปลัดกระทรวงสาธารณสุข เตือนประชาชนดูแลสุขภาพ ระวังโรคและภัยสุขภาพที่มากับน้ําท่วม โดยเฉพาะไฟฟ้าดูด การจมน้ําเสียชีวิต และถูกสัตว์มีพิษกัด ส่วนกลางสํารองยาและเวชภัณฑ์สนับสนุนจังหวัด 2 แสนชุด
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า ขณะนี้ ประเทศไทยยังมีฝนตกหนักในหลายพื้นที่ ได้สั่งการให้สํานักงานสาธารณสุขจังหวัดในพื้นน้ําท่วม รวมทั้งจังหวัดที่ต้องเฝ้าระวังเป็นพิเศษ 9 จังหวัด ได้แก่ กาญจนบุรี เพชรบุรี ราชบุรี ชัยภูมิ บึงกาฬ นครพนม สกลนคร มุกดาหาร ยโสธร เฝ้าระวังและเตรียมการรับมือน้ําท่วมโรงพยาบาล จัดหน่วยแพทย์เคลื่อนที่ให้บริการประชาชนต่อเนื่องจนกว่าสถานการณ์จะเข้าสู่ภาวะปกติ ประชาสัมพันธ์ให้ความรู้ประชาชนในการป้องกันโรคและอันตรายที่อาจเกิดขึ้นจากฝนตก และน้ําท่วม ส่วนกลางได้สํารองยาและเวชภัณฑ์เพื่อให้การสนับสนุนจังหวัด 2 แสนชุด
นายแพทย์เจษฎากล่าวต่อว่า ในช่วงน้ําท่วม ขอให้ประชาชนเก็บสิ่งของและเครื่องใช้ต่าง ๆ ขึ้นที่สูง ภายในบ้านให้เป็นระเบียบ ป้องกันสัตว์มีพิษที่อาจหนีน้ํามาอยู่ในบ้านกัด และใส่รองเท้าบู๊ทเมื่อต้องลุยน้ํา ป้องกันอุบัติเหตุจากของมีคมระมัดระวังเรื่องกระแสไฟฟ้าภายในบ้าน ขนย้ายอุปกรณ์ไฟฟ้าไว้ที่สูง ถอดปลั๊ก ควรตัดไฟชั้นล่าง หากเป็นบ้านชั้นเดียวงดใช้ไฟฟ้า นอกจากนี้ ในเด็กเล็ก ผู้สูงอายุ และผู้ใหญ่ ต้องระมัดระวังเรื่องการเล่นน้ําหรือออกหาปลา เพราะแต่ละปีมีรายงานการจมน้ําเสียชีวิตจากการออกหาปลาช่วงน้ําท่วม จึงขอให้มีเพื่อนไปด้วยและเตรียมอุปกรณ์ช่วยพยุงตัว เช่นห่วงยาง แกลลอนเปล่า และดูแลเด็ก ๆ ไม่ให้เล่นน้ําท่วม
สําหรับโรคที่พบบ่อยช่วงน้ําท่วม เช่น ไข้หวัด ตาแดง โรคอุจจาระร่วงอาหารเป็นพิษ โรคฉี่หนู ขอให้สวมใส่เสื้อผ้าที่ไม่เปียกชื้น รักษาร่างกายให้อบอุ่น ล้างมือบ่อย ๆ ควรสวมรองเท้าบู๊ท ล้างทําความสะอาดมือ เท้า ด้วยสบู่และเช็ดให้แห้งทุกครั้งหลังลุยน้ําย่ําโคลน แต่หากมีอาการปวดศีรษะ มีไข้สูง ปวดเมื่อยกล้ามเนื้อ โดยเฉพาะที่น่องและโคนขาคลื่นไส้ ท้องเสีย ให้สงสัยว่าอาจเป็นโรคฉี่หนู ให้รีบพบแพทย์ทันที รวมทั้งนอนในมุ้งหรือห้องที่มีมุ้งลวด ป้องกันยุงกัดเป็นไข้เลือดออกหากเจ็บป่วยฉุกเฉิน โทร 1669 ตลอด 24 ชั่วโมง
นายแพทย์เจษฎากล่าวต่อไปว่า สําหรับจังหวัดเพชรบุรี ได้รับรายงานจากนายแพทย์สาธารณสุขจังหวัดว่า ได้แจ้งเตือนหน่วยบริการสาธารณสุขทุกแห่ง โดยเฉพาะใน 5 อําเภอที่เสี่ยงน้ําท่วม ได้แก่ อ.เมือง อ.แก่งกระจาน อ.ท่ายาง อ.บ้านลาด และอ.บ้านแหลม เตรียมการป้องกันน้ําท่วมสถานบริการ โดยที่สํานักงานสาธารณสุขจังหวัดเพชรบุรี และโรงพยาบาลพระจอมเกล้าฯ ได้เตรียมกั้นกระสอบทราย ติดตั้งเครื่องสูบน้ํา รวมทั้งให้แต่ละอําเภอ สํารวจ เวชภัณฑ์ยา จํานวนผู้ป่วยติดบ้าน ติดเตียง หญิงตั้งครรภ์ ผู้สูงอายุในพื้นที่ ประชาสัมพันธ์ประชาชนในการป้องกันโรคและภัยสุขภาพที่มากับน้ํา และประสานขอรับการสนับสนุนรถขับเคลื่อน 4 ล้อยกสูง เพื่อรับส่งผู้ป่วย
************************************* 6 สิงหาคม 2561
รัฐบาลไทย-ข่าวทำเนียบรัฐบาล-รัฐบาลมุ่งหวังให้ละครโทรทัศน์เฉลิมพระเกียรติ ชุด “ค่าของแผ่นดิน” เป็นแบบอย่างที่ดีให้กับทุกคนในสังคมสืบไป
วันอังคารที่ 7 กุมภาพันธ์ 2560
รัฐบาลมุ่งหวังให้ละครโทรทัศน์เฉลิมพระเกียรติ ชุด “ค่าของแผ่นดิน” เป็นแบบอย่างที่ดีให้กับทุกคนในสังคมสืบไป
รัฐบาลมุ่งหวังให้ละครโทรทัศน์เฉลิมพระเกียรติ ชุด “ค่าของแผ่นดิน” เป็นแบบอย่างที่ดีให้กับทุกคนในสังคมสืบไป
วันนี้ (7 กุมภาพันธ์ 2560) เวลา 14.30 น. ณ ตึกสันติไมตรี (หลังนอก) ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการแถลงข่าวเปิดละครโทรทัศน์เฉลิมพระเกียรติ ชุด “ค่าของแผ่นดิน Pride and Dignity of Thais” เนื่องในโอกาสมหามงคลเสด็จเถลิงถวัลยราชสมบัติครบ 70 ปี 9 มิถุนายน 2559 โดยมีผู้ร่วมงานประกอบด้วย นายจิรชัย มูลทองโร่ย ปลัดสํานักนายกรัฐมนตรี นายสมพาศ นิลพันธ์ รองปลัดสํานักนายกรัฐมนตรี ศิลปินแห่งชาติ ดารานักแสดง และสื่อมวลชน
ทั้งนี้ ละครโทรทัศน์เฉลิมพระเกียรติ ชุด ค่าของแผ่นดิน เป็นละครที่สร้างมาจากเรื่องราวชีวิตจริง ของบุคคลต้นแบบจากหลากหลายอาชีพจํานวน 15 คน ที่ได้ดําเนินชีวิตและปฎิบัติตามรอยเบื้องพระยุคลบาท ของพระบาทสมเด็จพระปรมินทรมหาภูมิพลอดุลยเดช ซึ่งนํามาร้อยเรียงโดยศิลปินแห่งชาติ และศิลปินผู้มีชื่อเสียง ซึ่งนํามาถ่ายทอดเป็นละครโทรทัศน์ โดยผู้กํากับการแสดงและนักแสดงคุณภาพ พร้อมออกอากาศทางสถานีโทรทัศน์และทีวีดิจิทัล ภายในกลางเดือนกุมภาพันธ์นี้
โอกาสนี้ รองนายกรัฐมนตรี ได้แถลงข่าวว่า ละครโทรทัศน์เฉลิมพระเกียรติ ชุด “ค่าของแผ่นดิน” นี้ เป็นละครที่สืบสานปณิธานความดี ความมีคุณธรรม โดยนําเสนอผ่านชีวิตและเรื่องราวของบุคคลทั้ง 7 คน เพื่อสร้างแรงบันดาลใจให้ประชาชนตั้งมั่นในคุณงามความดี 7 ประการ ประกอบด้วย ความเมตตาการุณย์ ความเสียสละ กล้าหาญ ความเพียร ความอดทน ความรักสามัคคี ความมุ่งมั่น และความซื่อสัตย์สุจริต ตามรอยเบื้องพระยุคลบาท ที่สร้างขึ้นจากชีวิตจริงของบุคคลหลากหลายสาขาอาชีพ ที่น้อมนําและยึดมั่นในความดี อีกทั้งเพื่อเป็นการเทิดพระเกียรติแด่พระบาทสมเด็จพระปรมินทรมหาภูมิพลอดุลยเดช เพื่อน้อมนําพระบรมราโชวาทและแนวพระราชดําริไปเป็นแบบอย่างในการดํารงชีวิต โดยสะท้อนให้ผู้รับชมได้เห็นถึงความดีในจิตใจของคนไทยที่ยังปรากฏอยู่ทั่วไปในสังคมปัจจุบัน ในการอุทิศตนเพื่อสังคมและประเทศชาติ ทําให้เกิดกระแสความศรัทธา ยกย่องสรรเสริญ และขยายผลการปฎิบัติตามในการสรรค์สร้างความดีและความมีน้ําใจของคนไทยให้คงอยู่สืบต่อไป
ตอนท้ายของการแถลงข่าว รองนายกรัฐมนตรี ได้ฝากพี่น้องประชาชนว่า ถ้าหากพบเห็นบุคคลตัวอย่างที่ได้ดําเนินชีวิตด้วยคุณธรรม นอกเหนือจากที่ได้กล่าวมานี้ ให้ช่วยแจ้งทางสํานักงานปลัดสํานักนายกรัฐมนตรี เพื่อรวบรวมคุณงามความดีของบุคคลเหล่านี้ไว้เป็นแบบอย่างของคนไทยต่อไป
------------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มท.ออกกฎกระทรวงฯ ยกเว้นค่าธรรมเนียมการตรวจลงตรา (Visa) ให้แก่นักท่องเที่ยวตามมาตรการดึงดูดนักท่องเที่ยวช่วง High Season ของรัฐบาล
วันศุกร์ที่ 2 ธันวาคม 2559
มท.ออกกฎกระทรวงฯ ยกเว้นค่าธรรมเนียมการตรวจลงตรา (Visa) ให้แก่นักท่องเที่ยวตามมาตรการดึงดูดนักท่องเที่ยวช่วง High Season ของรัฐบาล
กระทรวงมหาดไทยออกกฎกระทรวงฯ ยกเว้นค่าธรรมเนียมการตรวจลงตรา (Visa)
ให้แก่นักท่องเที่ยวตามมาตรการดึงดูดนักท่องเที่ยวช่วง High Season ของรัฐบาล
วันนี้ (2ธ.ค.59) ที่กระทรวงมหาดไทย นายชยพลธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่าตามที่รัฐบาลได้มีนโยบายกระตุ้นและส่งเสริมการท่องเที่ยวอย่างต่อเนื่อง เพื่อรักษาระดับขีดความสามารถในการดึงดูดนักท่องเที่ยวชาวต่างชาติ และอํานวยความสะดวกแก่นักท่องเที่ยวโดยที่ประชุมคณะรัฐมนตรีเมื่อวันที่22พฤศจิกายน2559ได้มีมติเห็นชอบมาตรการดึงดูดนักท่องเที่ยวชาวต่างชาติ โดยการยกเว้นค่าธรรมเนียมการตรวจลงตรา(Visa)ณ สถานทูตหรือสถานกงสุลไทย และปรับลดค่าธรรมเนียมการตรวจลงตรา ณ ช่องทางอนุญาตของด่านตรวจคนเข้าเมือง(Visa on Arrival : VOA )เป็นการชั่วคราวตามที่กระทรวงการท่องเที่ยวและกีฬาเสนอ และให้กระทรวงมหาดไทยออกกฎกระทรวง เพื่อดําเนินการให้เป็นไปตามมติคณะรัฐมนตรี
ดังนั้น เพื่อให้เป็นไปตามนโยบายส่งเสริมการท่องเที่ยวของรัฐบาล กระทรวงมหาดไทยจึงได้อาศัยอํานาจตามพระราชบัญญัติคนเข้าเมือง พ.ศ.2522ออกกฎกระทรวงยกเลิกการกําหนดอัตราค่าธรรมเนียมและกําหนดอัตราค่าธรรมเนียมการตรวจลงตรามาตรา12 (1)ประเภทนักท่องเที่ยว ชนิดใช้ได้ครั้งเดียว เป็นการชั่วคราว พ.ศ.2559 โดยมีสรุปสาระสําคัญคือ1.ให้ยกเลิกการกําหนดอัตราค่าธรรมเนียมการตรวจลงตราตามมาตรา12 (1)ประเภทนักท่องเที่ยว ชนิดใช้ได้ครั้งเดียว สําหรับกรณียื่นขอรับการตรวจลงตรา ณ สถานทูตหรือสถานกงสุลไทย2.ให้กําหนดอัตราค่าธรรมเนียมการตรวจลงตราตามมาตรา12 (1)ประเภทนักท่องเที่ยว ชนิดใช้ได้ครั้งเดียว สําหรับกรณียื่นขอรับการตรวจลงตรา ณ ช่องทางอนุญาตของด่านตรวจคนเข้าเมืองจาก2,000บาทต่อคน เป็นอัตรา1,000บาทต่อคน สําหรับคนต่างด้าวซึ่งมีสัญชาติของประเทศ ที่รัฐมนตรีประกาศกําหนด เช่นจีนอินเดีย ยูเครน อุซเบกิสถาน คาซัคสถาน ภูฏาน ซาอุดิอาระเบีย เป็นต้น ทั้งนี้ มีผลตั้งแต่วันที่1ธันวาคม2559ถึง28กุมภาพันธ์2560ซึ่งจะครอบคลุมระยะเวลา3เดือน
รองปลัดกระทรวงมหาดไทย กล่าวเพิ่มเติมว่า การดําเนินการดังกล่าวเป็นไปตามนโยบายของรัฐบาลที่ต้องการส่งเสริมและสร้างรายได้ให้กับประเทศไทยจากการท่องเที่ยวซึ่งถือว่าเป็นรายได้สําคัญ คาดว่าจะทําให้ประเทศไทยได้รับประโยชน์จากการมีจํานวนนักท่องเที่ยวชาวต่างชาติเพิ่มขึ้น เนื่องจากในช่วงเวลาดังกล่าวสอดคล้องกับฤดูการท่องเที่ยว(High Season)ที่กําลังจะมาถึง.
ครั้งที่227/2559
รัฐบาลไทย-ข่าวทำเนียบรัฐบาล-การรับราชการของทหารกองประจำการ
วันพฤหัสบดีที่ 20 สิงหาคม 2563
การรับราชการของทหารกองประจําการ
การรับราชการของทหารกองประจําการ